CELEX: 31984D0265
Language: el
Date: 1984-05-07 00:00:00
Title: 84/265/ΕΟΚ: Απόφαση της Επιτροπής της 7ης Μαΐου 1984 περί διαπιστώσεως ότι η εισαγωγή της συσκευής με την ονομασία «Rigaku — X-Ray Diffractometer System based on Theta-Theta Goniometer, Model 2182 D5» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0265

84/265/ΕΟΚ: Απόφαση της Επιτροπής της 7ης Μαΐου 1984 περί διαπιστώσεως ότι η εισαγωγή της συσκευής με την ονομασία «Rigaku — X-Ray Diffractometer System based on Theta-Theta Goniometer, Model 2182 D5» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 131 της 17/05/1984 σ. 0045 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1984  περί διαπιστώσεως ότι η εισαγωγή της συσκευής με την ονομασία «Rigaku - X-Ray Diffractometer System based on Theta-Theta Goniometer, Model 2182 D5» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/265/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η κυβέρνηση του Ηνωμένου Βασιλείου, με επιστολή της 2ας Νοεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθοριστεί αν η συσκευή με την ονομασία «Rigaku-X-Ray Diffractometer System based on Theta-Theta goniometer, model 2182 D5», που παραγγέλθηκε στις 16 Σεπτεμβρίου 1982 και προορίζεται να χρησιμοποιηθεί σε μελέτες περίθλασης ακτίνων Χ σε υγρά και σε άμορφα συστήματα και για τη λήψη ακτίνων περίθλασης για ορισμένα υγρά και υάλους προκειμένου να προσδιοριστούν οι ιδιότητες της δομής τους, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε, στις 11 Απριλίου 1984 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι ένα διαθλασίμετρο·  ότι τα αντικειμενικά τεχνικά χαρακτηριστικά της, όπως η διακριτική ικανότητα στη μέτρηση της γωνίας, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δρστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, εντούτοις, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοιες είναι, ειδικότερα, οι συσκευές «Mz III», «Mz IV», «GSd-Theta-Theta Goniometer», που κατασκευάζονται από την εταιρεία Seifert, Bogenstrasse 41, D-2070 Ahrensburg, Deutschaland,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Rigaku-X-Ray Diffractometer System based on Theta-Theta Goniometer, Model 2182 D5» που αποτελεί το αντικείμενο της αιτήσεως, της 2ας Νοεμβρίου 1983, της κυβερνήσεως του Ηνωμένου Βασιλείου, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 7 Μαΐου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.